CELEX: 32016D0530
Language: el
Date: 2016-04-01 00:00:00
Title: Εκτελεστική απόφαση (ΕΕ) 2016/530 της Επιτροπής, της 1ης Απριλίου 2016, σχετικά με μέτρο που έλαβε η Γερμανία, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά ενός τύπου γεννήτριας ηλεκτρικού ρεύματος [κοινοποιηθείσα υπό τον αριθμό C(2016) 1779] (Κείμενο που παρουσιάζει ενδιαφέρον για τον ΕΟΧ)

5.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 88/32
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/530 ΤΗΣ ΕΠΙΤΡΟΠΉΣ
   της 1ης Απριλίου 2016
   σχετικά με μέτρο που έλαβε η Γερμανία, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά ενός τύπου γεννήτριας ηλεκτρικού ρεύματος
   
      
         [κοινοποιηθείσα υπό τον αριθμό C(2016) 1779]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 11 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με τη διαδικασία που ορίζεται στο άρθρο 11 παράγραφος 2 της οδηγίας 2006/42/ΕΚ, η Γερμανία κοινοποίησε στην Επιτροπή μέτρο απαγόρευσης της διάθεσης στην αγορά γεννήτριας ηλεκτρικού ρεύματος τύπου Rotenbach FO-65/LB2600 που κατασκευάζεται από την Zhejiang Lingben Machinery and Electronics Co. Ltd, Κίνα και διανέμεται από τη FRINGO GmbH & Co. KG Germany.
            
         
               (2)
            
            
               Ο λόγος για τη λήψη του μέτρου ήταν η μη συμμόρφωση της γεννήτριας ισχύος με τις βασικές απαιτήσεις υγείας και ασφάλειας που ορίζονται στο παράρτημα I της οδηγίας 2006/42/ΕΚ.
            
         
               (3)
            
            
               Στο σημείο 1.5.1 του παραρτήματος I της οδηγίας 2006/42/ΕΚ σχετικά με την ηλεκτρική τροφοδοσία ορίζεται ότι, όταν το μηχάνημα τροφοδοτείται με ηλεκτρική ενέργεια, πρέπει να σχεδιάζεται, να κατασκευάζεται και να εξοπλίζεται έτσι ώστε να είναι δυνατόν να προλαμβάνονται όλοι οι κίνδυνοι που οφείλονται στην ηλεκτρική ενέργεια. Η γεννήτρια ισχύος είχε τις ακόλουθες ελλείψεις:
               
                           —
                        
                        
                           το απογυμνωμένο καλώδιο μεταξύ του διακόπτη ανάφλεξης και του μηχανισμού ανάφλεξης του βενζινοκινητήρα και ο συσσωρευτής 12 V ελεύθερης πρόσβασης θα μπορούσαν, σε περίπτωση βλάβης, να προκαλέσουν ηλεκτροπληξία ή πυρκαγιά και βραχυκύκλωμα του συσσωρευτή,
                        
                     
                           —
                        
                        
                           αν και ο πίνακας χειρισμού του συγκροτήματος παραγωγής ηλεκτρικής ενέργειας καλυπτόταν με περίβλημα στην οπίσθια επιφάνεια, η είσοδος του καλωδίου (καλώδιο γεννήτριας) και μια σχισμή του περιβλήματος ήταν σχεδιασμένες κατά τέτοιον τρόπο, ώστε να είναι δυνατή η προσέγγιση σε υπό τάση μέρη των συνδέσεων 230 V του βολτόμετρου και σε υπό τάση μέρη του ρευματολήπτη υψηλής αντοχής,
                        
                     
                           —
                        
                        
                           ορισμένα στοιχεία του πίνακα ελέγχου δεν αντιστοιχούσαν στο επίπεδο προστασίας IPX3,
                        
                     
                           —
                        
                        
                           αρκετά καλώδια γείωσης συνδέονταν με ένα τερματικό σύνδεσης και στους δύο ρευματολήπτες των 400 V και των 230 V,
                        
                     
                           —
                        
                        
                           τα άκρα των καλωδίων ήταν επικασσιτερωμένα και δεν υπήρχαν συνδετήρες καλωδίων στα άκρα του καλωδίου, γεγονός που θα εγκυμονούσε τον κίνδυνο δυνητικά θανατηφόρας ηλεκτροπληξίας αν ο χρήστης άγγιζε ένα μέρος ενός προϊόντος υπό υψηλή τάση,
                        
                     
                           —
                        
                        
                           εκτός από τα καλώδια γείωσης (δίχρωμος συνδυασμός ΠΡΑΣΙΝΟ/ΚΙΤΡΙΝΟ), κανένα από τα καλώδια δεν ήταν σαφώς αναγνωρίσιμα. Δεν υπήρχε σχέδιο σύνδεσης το οποίο θα μπορούσε να χρησιμοποιηθεί για την αναγνώριση των καλωδίων,
                        
                     
                           —
                        
                        
                           ο χρωματικός κωδικός που χρησιμοποιείται για διαφόρους τύπους καλωδίων δεν πληρούσε τις απαιτήσεις.
                        
                     
         
               (4)
            
            
               Στο σημείο 1.7.3 του παραρτήματος I της οδηγίας 2006/42/ΕΚ ορίζεται ότι το μηχάνημα πρέπει να φέρει ευκρινή, ευανάγνωστη και ανεξίτηλη σήμανση που θα παρέχει τα ελάχιστα στοιχεία. Η γεννήτρια βενζίνης δεν είχε καμία σήμανση με την ένδειξη «συγκρότημα παραγωγής χαμηλής ηλεκτρικής ισχύος». Έχουν επικολληθεί πινακίδες οι οποίες μπορούσαν εύκολα να αφαιρεθούν. Η εταιρική επωνυμία και η πλήρης διεύθυνση του κατασκευαστή έλειπαν.
            
         
               (5)
            
            
               Η Επιτροπή κάλεσε τη Fringo GmbH&Co.KG και τη Zhejiang Lingben Machinery and Electronics Co. Ltd να υποβάλουν τις παρατηρήσεις τους σχετικά με το μέτρο που έλαβε η Γερμανία. Δεν υπήρξε απάντηση.
            
         
               (6)
            
            
               Η εξέταση των αποδεικτικών στοιχείων που υπέβαλαν οι γερμανικές αρχές επιβεβαιώνει ότι η γεννήτρια βενζίνης που κατασκευάζεται από την εταιρεία Zhejiang Lingben Machinery and Electronics Co. Ltd και διανέμεται από την εταιρεία Fringo GmbH&Co.KG, Kurfürstendamm 96, 10709 Βερολίνο, δεν συμμορφώνεται με τις ουσιώδεις απαιτήσεις υγείας και ασφάλειας που αναφέρονται στο άρθρο 5 παράγραφος 1 στοιχείο α) της οδηγίας 2006/42/ΕΚ και ότι η έλλειψη συμμόρφωσης ενέχει σοβαρό κίνδυνο τραυματισμού για τους χρήστες. Ως εκ τούτου, είναι σκόπιμο να θεωρηθεί ότι το μέτρο που έλαβε η Γερμανία είναι δικαιολογημένο,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέτρο που έλαβε η Γερμανία για την απαγόρευση της διάθεσης στην αγορά ηλεκτρικής γεννήτριας ισχύος τύπου Rotenbach FO-65/LB2600 που κατασκευάζεται από τη Zhejiang Lingben Machinery and Electronics Co. Ltd, Κίνα και διανέμεται από τη Fringo GmbH&Co.KG, Kurfürstendamm 96, 10709 Βερολίνο, είναι δικαιολογημένο.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 1η Απριλίου 2016.
      
         
            Για την Επιτροπή
         
         Elżbieta BIEŃKOWSKA
         
            Μέλος της Επιτροπής
         
      
   
   
      (1)  ΕΕ L 157 της 9.6.2006, σ. 24.